**Заданні па падрыхтоўцы да алімпіяды па беларускай літаратуры**

**ПІСЬМЕННІКІ-ЮБІЛЯРЫ**

***Паважаныя сябры! Пры падрыхтоўцы да алімпіяды вельмі часта прыходзіцца звяртаца да біяграфій пісьменнікаў-юбіляраў. Рэкамендую вам пры дапамозе дадатковых крыніц запоўніць біяграфічныя даведкі на пісьменнікаў-юбіляраў 2021года ІванаМележа і Івана Шамякіна. Карыстаючыся гэтымі матэрыяламі, вы зможаце зрабіць заданне па беларускай літаратуры. Запоўненыя даведкі пакіньце сабе для далейшай падрыхтоўкі. Рэкамендую раздрукаваць гэтыя табліцы і запоўніць іх для іншых пісьменнікаў і паэтаў Беларусі.***

***З павагай Наталля Шаўчэнка***

БІЯГРАФІЧНАЯ ДАВЕДКА

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Прозвішча, імя, імя па бацьку | | | | |  | | | | |
| Псеўданім (усе вядомыя) | | | | |  | | | | |
| Даты жыцця | | |  | | | | Месца нараджэння | |  |
| Месцы, звязаныя з жыццём і творчасцю | | | | |  | | | | |
| Твор у школьнай праграме | | | | | | | | | |
| Назва | Клас | | | Жанр | | Тэма, ідэя | | Галоўныя героі | |
|  |  | | |  | |  | |  | |
|  |  | | |  | |  | |  | |
|  |  | | |  | |  | |  | |
|  |  | | |  | |  | |  | |
|  |  | | |  | |  | |  | |
|  |  | | |  | |  | |  | |
|  |  | | |  | |  | |  | |
| Роды, у якіх выступаў | | | | | |  | | | |
| Цытатнік | | | | | | | | | |
| Твор | Цытата | | | | | | | | |
|  |  | | | | | | | | |
|  |  | | | | | | | | |
|  |  | | | | | | | | |
| Міжпрадметныя сувязі | | | | | | | | | |
| Творы, прысвечаныя аўтару | |  | | | | | | | |
| Экранізацыі | |  | | | | | | | |
| Помнікі музеі, установы, якія носяць імя і інш. | |  | | | | | | | |

**Заданне 1.** Адзначце, які з варыянтаў шэрагу тэкстуальных фактаў, гісторыка- і тэарэтыка-літаратурных паняццяў і характарыстык адпавядае творчасці Івана Шамякіна.

А) Ваенны раман, сентыменталізм, грамадска-палітычная і маральна-этычная тэматыка, “гарадская проза”, псіхалагічная проза.

Б) Народны пісьменнік Беларусі, Саша Траянава, культурна-гістарычная спадчына, Ганна Чарнушка, “Гандлярка і паэт”.

В) Рэалізм, Саша Траянава, драма, проза пра Вялікую Айчынную вайну, вастрыня канфлікту.

**Заданне 2.** Дапоўніце тэкст.

1. “\_\_\_\_\_\_\_\_\_\_\_\_\_\_\_\_\_\_\_\_\_\_ - майстар буйных празаічных жанраў – рамана і аповесці. У гісторыю літаратуры ўвайшоў як пясняр сучаснасці, майстар складаных сюжэтаў, адкрывальнік характараў, народжаных зменлівым часам…Усе самыя важныя падзеі, што адбываліся ў нашай краіне на працягу амаль шасці дзесяцігоддзяў знайшлі адлюстраванне ў яго творах…Сучаснае часта перагукваецца ў пісьменніка з мінулым і скіраванае ў будучыню, і  многія творы аўтара прысвечаны моладзі, глыбока раскрываюць узаемаадносіны старэйшага і малодшага пакаленняў, бацькоў і дзяцей.”  У справядлівасці сказанага можна пераканацца, вывучаючы раман “\_\_\_\_\_\_\_\_\_\_\_\_\_\_\_\_”, аповесць “Ахвяры” і інш. (*Мікола Мішчанчук*)
2. **«\_\_\_\_\_\_\_\_\_\_\_\_\_\_\_\_\_\_\_\_\_\_»** — раман беларускага пісьменніка і драматурга [\_\_\_\_\_\_\_\_\_\_\_\_\_\_\_\_\_\_\_](https://be-tarask.wikipedia.org/wiki/%D0%86%D0%B2%D0%B0%D0%BD_%D0%9C%D0%B5%D0%BB%D0%B5%D0%B6), першы з цыкла эпічных апавяданняў «Палеская хроніка», надрукаваны ў 1962 годзе. Распавядае аб эпосе сацыялістычных пераўтварэнняў у беларускай вёсцы — пра пэрыяд [калектывізацыі](https://be-tarask.wikipedia.org/wiki/%D0%9A%D0%B0%D0%BB%D0%B5%D0%BA%D1%82%D1%8B%D0%B2%D1%96%D0%B7%D0%B0%D1%86%D1%8B%D1%8F" \o "). Раман уваходзіць у залаты фонд шэдэўраў сусветнай прозы ХХ стагодздя. Твор лічыцца нацыянальным эпасам, у якім увабраныя найлепшыя рысы беларускага рамана.

**Заданне 3.** Запішыце, героямі якіх твораў з`яўляюцца наступныя персанажы:

*Славік Шыковіч \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*Пятро Шапятовіч\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*Вольга Ляновіч\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*

Хто аўтар гэтых твораў?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 4.** Вызначце, каго з творцаў (магчыма, што абодвух) характарызуюць указаныя факты.

|  |  |  |
| --- | --- | --- |
| Факт | Іван Мележ | Іван Шамякін |
| ***Узор.*** У гісторыю літіратуры ўвайшоў пад сваім сапраўдным імем. | + | + |
| Нарадзіўся ў 1921 годзе на Гомельшчыне. |  |  |
| Народны пісьменнік БССР. |  |  |
| Яго імем названы Мазырскі дзяржаўна педагагічны ўніверсітэт. |  |  |
| Ягоны твор натхніў П.Панчанку на напісанне такіх радкоў:  А на Палессі ўсё нядробна:  Цяжкая спадчына вякоў,  Цяжкія рукі хлебаробаў,  Цяжкія сны палешукоў. |  |  |
| Пра чыю творчасць так выказаўся крытык А.Бельскі: “Проза не ўражвае сваім моўным багаццем: пісьменнік і не ставіць перад сабой такой задачы, справядліва мяркуючы, што мова і яе выяўленчыя магчымасці не самы моцны бок яго мастацкага таленту. Адназ галоўных мэтаў яго прозы – чытэльнасць, займальнасць, папулярнасць, агульназразумеласць”. |  |  |
| Апейка, Дубадзел, Зубрыч – героі ягонай прозы. |  |  |
| Назва аднаго з самых вядомых яго твораў адпавядае такой схеме: наз. у Н.скл. + на + наз. у М.скл. |  |  |
| Цытата з яго ліста: “Усё ж мне хочацца сказаць, што мяне вельмі парадаваў і ўзрушыў Ваш ліст, які надрукавала “Літаратура і мастацтва”. Пасылаю Вам “Подых навальніцы”, які няхай будзе як рэчавы доказ таго, што я вельмі ўдзячны Вам”. |  |  |
| Аўтар рамана “Злая зорка”, прысвечанага чарнобыльскай катастрофе. |  |  |
| У школьнай праграме прапануецца разгледзець такія аспекты яго твора: “Сутыкненне праўды і дэмагогіі ў ацэнцы дзеяння падпольшчыкаў. Вобраз Зосі Савіч, яе жыццёвы лёс. Маладое пакаленне ўрамане. Сімволіка назвы твора”. |  |  |